งานให้บริการทำความสะอาดห้องน้ำ (Bathroom Cleaning)

ขอบเขตการให้บริการทำความสะอาดห้องน้ำ

1. ทำความสะอาดเพดานห้องน้ำ

2. เช็ดทำความสะอาดพัดลมดูดอากาศและช่องระบายอากาศ (บริเวณที่เอื้อมถึง)

3. ทำความสะอาดแผงกั้นอาบน้ำและกระจกภายในห้องน้ำ

4. ทำความสะอาดพื้นและผนังในห้องน้ำ (ล้างเปียกแล้วเช็ดแห้ง)

5. ทำความสะอาดหัวฉีดสายชำระ หัวก๊อก ฝักบัว ราวแขวนผ้า ฝาทิชชู่

6. ทำความสะอาดตู้เก็บของ ชั้นวางของ พร้อมจัดวางให้เป็นระเบียบ

7. เช็ดทำความสะอาดประตู ลูกบิด กลอนประตูห้องน้ำ มุ้งลวด มู่ลี่ และหน้าต่าง

8. ทำความสะอาดสุขภัณฑ์

9. ทำความสะอาดตะแกรงดักกลิ่น

10. นำขยะไปทิ้งและเปลี่ยนถุงขยะใบใหม่

อุปกรณ์สำหรับให้บริการทำความสะอาดห้องน้ำ

1. แปรงขัดพื้นและแปรงสีฟัน แนะนำเป็นแปรงสำหรับขัดพื้นเท่านั้น โดยสามารถใช้แปรงสีฟัน (คุณแม่บ้านพกไปเองนะคะ) สำหรับขัดบริเวณซอกและมุมที่แปรงเข้าถึงยากได้นะคะ

2. แปรงขัดโถสุขภัณฑ์ แนะนำใช้แปรงขัดบริเวณหัวเป็นฟองน้ำ เพื่อไม่ให้ทำลายพื้นผิวสุขภัณฑ์ และห้ามใช้ทำความสะอาดร่วมกับพื้นที่บริเวณอื่นๆ

3. ฟองน้ำขัดผนัง แนะนำใช้น้ำยาทำความสะอาดฉีดพ่นทิ้งไว้สักประมาณ 5-10 นาที แล้วจึงนำฟองน้ำช่วยขัดคราบต่างๆออกให้ทั่วบริเวณผนัง หากเป็นคราบบริเวณร่องกระเบื้องให้ใช้แปรงสีฟันช่วยขัดเบาๆ

4. ขวดสเปรย์แบบฉีด แนะนำคุณแม่บ้านพกขวดสเปรย์ใส่น้ำยาทำความสะอาดฉีดพ่นบริเวณพนัง โถสุขภัณฑ์ และพื้นผิวต่างๆ แทนการใช้น้ำยาราดลงไปโดยตรง เพื่อป้องกันความเสียหายจากการใช้น้ำยาทำความสะอาดมากเกินไป หรืออาจทำให้น้ำยาทำความสะอาดโดนสิ่งของอื่นๆได้

5. ไม้ยางรีดน้ำ แนะนำให้ใช้ไม้ยางรีดน้ำสำหรับรีดน้ำตามพนังและพื้นห้องน้ำ (แนะนำใช้แยกกันนะคะ) ชนิดที่ไม่มีขอบเหล็ก เพื่อป้องกันอันตรายต่อพื้นผิวห้องน้ำและคุณแม่บ้านนะคะ

6. ผ้าเช็ดแห้ง แนะนำให้เลือกชนิดผ้าที่มีความอ่อนนุ่มและไม่เป็นขุย หรือผ้าไมโครไฟเบอร์ เพื่อป้องกันเศษผ้าและรอยขีดขวน ทั้งนี้แนะนำใช้ผ้าแยกสีสำหรับของใช้ พื้นผิว และโถสุขภัณฑ์นะคะ

7. ถุงมือยาง แนะนำให้คุณแม่บ้านสวมใส่ถุงมือยางเสมอ เพื่อป้องกันอันตรายและสิ่งสกปรกต่างๆ

8. ไม้ปัดฝุ่น แนะนำคุณแม่บ้านใช้ไม้ปัดฝุ่นขนาดพกพา สามารถปรับความยาวและพับเก็บได้ เพื่อใช้สำหรับปัดฝุ่นและสิ่งสกปรกบริเวณเพดานหรือมุมต่างๆ

9. ไม้ล้วงท่อ แนะนำคุณแม่บ้านใช้ไม้ล้วงท่อ สำหรับคีบเส้นผมและสิ่งสกปรกออกจากท่อ เพื่อป้องกันการอุดตันและกลิ่นอับชื้น

10. ถังและขันน้ำ แนะนำคุณแม่บ้านใช้ถังสำหรับการลองน้ำและผสมน้ำยา โดยสามารถเคลื่อนย้ายไปตามบริเวณที่ต้องการได้ ในส่วนของขันแนะนำให้ใช้สำหรับราดน้ำลงพื้นเพื่อไล่ฟองหรือน้ำให้ลงท่อ

การใช้น้ำยาทำความสะอาดห้องน้ำ

เลือกน้ำยาล้างห้องน้ำให้ถูกประเภท น้ำยาล้างห้องน้ำ เป็นผลิตภัณฑ์ที่มีส่วนผสมของไฮโดรเจนเปอร์ออกไซด์สูงมาก

ยี่ห้อในท้องตลาดจะมีสารเคมีตัวนี้อยู่สูงสุด 97% ส่งกลิ่นฉุนและมีฤทธิ์กัดกร่อนจนต้องสวมถุงมือและรองเท้าขณะใช้งาน แต่ตามบ้านทั่วไปจะใช้เปอร์เซ็นต์ของไฮโดรเจนเปอร์ออกไซด์ ราว 60 – 70 % เททิ้งไว้ไม่เกิน 15 นาที

*ข้อมูลส่วนนี้มีอยู่ด้านหลังฉลากทุกยี่ห้อ อย่าลืมพลิกอ่านกันนะคะ

น้ำยาล้างห้องน้ำแต่ละประเภท ใช้เวลาทิ้งไว้ไม่เหมือนกัน ไม่ต้องรอถึงขั้นว่านานจนลืมแล้วค่อยมาขัด เพราะเมื่อแห้งแล้วจะขัดยากขึ้น ขัดไม่ออก น้ำยาจะไปทำปฎิกิริยากับ

ยาแนวใหม่จนเกิดเป็นร่อง ยาแนวเก่าจะหลุด ความชื้นเข้าไปใต้กระเบื้อง เกิดเป็นความสกปรกอับชื้น ส่งกลิ่นเหม็นไปกันใหญ่ หากไม่อยากให้ห้องน้ำอับชื้น ควรใช้ผ้าแห้งเช็ดทำความสะอาด เพื่อลดความชื้น ไม่ให้พื้นห้องน้ำเกิดเชื้อราและกลิ่นอับชื้นได้ค่ะ

แนะนำคุณแม่บ้านใช้น้ำยาทำความสะอาดออแกนิค เพื่อความปลอดภัยต่อร่างกายและสิ่งแวดล้อม อีกทั้งยังช่วยลดความเสียหายต่อพื้นผิวและยาแนวกระเบื้องจากการขัดห้องน้ำได้อีกด้วยนะคะ